Ritratt ta' Matthew Axiak fuq Wikimedia Commons .td_uid_2_61362bf415110_rand.td-a-rec-img{text-align:left}.td_uid_2_61362bf415110_rand.td-a-rec-img img{margin:0 auto 0 0} Wara li f'Ġunju li għadda, l-Financial Action Task Force, l-FATF poġġiet lil Malta fuq il-lista l-griża, 24 kumpanija taw lura l-liċenzja Maltija u waqqfu l-operat tagħhom minn Malta. Dan ħabbruħ il-Kelliem Ewlieni tal-Partit Nazzjonalista, Peter Agius, flimkien mal-Kelliem għall-Iżvilupp Ekonomiku u l-Industrija, Kristy Debono u l-Kandidat tal-PN Jerome Caruana Cilia, f'konferenza tal-aħbarijiet it-Tnejn, fejn qalu li dan ifisser li għexieren ta' professjonisti li jaħdmu fis-settur spiċċaw qegħda u qed ifittxu xogħol f'industrija li qed tippjana 'scaling-down' tal-operazzjonijiet. L-FATF jivvota biex Malta titqiegħed fuq il-lista l-griża Il-kelliema tal-PN ressqu l-għajta tal-professjonisti u l-kumpaniji tas-servizzi finanzjarji u qalu li dawn esprimew l-anzjetá tagħhom "kif il-Gvern naqas milli jirreaġixxi għall-greylisting bil-miżuri meħtieġa li jagħtu tama lill-kumpanniji eżistenti biex jibqgħu Malta." Il-PN qal kif l-industrija qed tistenna indikazzjoni ta' impenn minn "Gvern li baqa' sieket u li ma għandu l-ebda pjan konkret u jekk għandu, dan huwa mistur għall-ftit nies qrib il-Prim Ministru Robert Abela u mhux jasal għand il-professjonisti u ħaddiema fl-industrija li jħarsu lejn futur mimli inċertezza." Il-Partit Nazzjonalista kkritika lill-Gvern billi qal li mhux lest jara li Malta tapplika l-liġijiet kontra l-ħasil tal-flus u saħansitra qal li l-PM Abela talab minimu ta' 18-il-xahar biex Malta terġa tieħu postha fuq il-lista l-bajda . "Dan juri li l-Gvern hu impotenti jew inkapaċi li juri r-rieda politika tiegħu billi jara li jkun hemm rendikont tar-responsabbilitajiet li ma nġarrewx fl-FIAU u fil-Ministeri responsabbli, inkluż dawk kollha li għattew u għenu lil dawk li tappnu r-reputazzjoni ta' Malta flok ħadmu biex jarawhom jagħtu rendikont ta' għemilhom," kompla l-PN. Mill-banda l-oħra, il-PN qal li hu determinat li Malta toħroġ mil-lista l-griża fi żmien tlett xhur minn meta l-poplu jagħti l-fiduċja lil Gvern ġdid Nazzjonalista. Gvern Nazzjonalista kieku jneħħi lil Malta mil-lista l-griża fi 3 xhur – PN Intqal ukoll li l-PN se jara li jkun hemm rapport kontinwu mal-industrija biex ikunu indirizzati bżonnijiet prattiċi bħal ma huma l-problemi rikorrenti biex kumpaniji jsibu assikurazzjoni valida għall-prodotti tagħhom u l-burokrazija li qed jiffaċċjaw fl-implimentazjoni tar-regoli imposti mill-FIAU, inkluż fil-ftuħ ta' kontijiet bankarji. "Oppożizzjoni inkompetenti fil-qasam finanzjarju" Fi stqarrija, b'reazzjoni għall-konferenza tal-aħbarijiet tal-PN, il-Partit Laburista qal li għall-kontra tad-tidwir fl-affarijiet mill-Partit Nazzjonalista, hemm ir-riżultati miksuba mill-pajjiż, fosthom l-ikbar tkabbir ekonomiku, ir-rekord fit-tnaqqis tal-qgħad u l-konferma tar-rating ta' pajjiżna. Il-Partit Laburista qal li l-kelliema tal-PN ftaħru bi żmien il-gvern ta' Lawrence Gonzi u qalu li kien gvern tar-rekords u tar-reputazzjoni tajba. "Kieku qabel marru quddiem l-MFSA u għamlu r-riċerka kienu jindunaw li fl-aħħar kwart tal-Gvern ta' Lawrence Gonzi kienu ġew ċeduti iktar liċenzji milli ssemmew illum." Għal darb'oħra qed toħroġ l-inkonsistenza u n-nuqqas ta' kredibbiltà, qal il-Partit Laburista. Fl-istqarrija jkompli jingħad li b'kollox fl-aħħar xhur ta' amministrazzjoni Nazzjonalista kien hemm tnaqqis ta' 42 kumpanija jew aġent ta' kreditu jew assigurazzjoni, u ġew ċeduti 27 liċenzja għal servizzi finanzjarji. Ġie spjegat li fir-realtà, li kumpanija ċċedi liċenzja hija xi ħaġa normali. .td_uid_3_61362bf41557d_rand.td-a-rec-img{text-align:left}.td_uid_3_61362bf41557d_rand.td-a-rec-img img{margin:0 auto 0 0}